Laat die Woord in jou woon - Beth-Haran Ministries
Kolossense 3 v 16 & 17.
Die boodskap van Christus moet in sy volle rykdom in julle bly. Leer en onderrig mekaar met alle wysheid, met dankbaarheid in julle harte moet julle Psalms, lofsange en ander geestelike liedere tot eer van God sing.
Jy moet die Heilige Gees ten volle toegang gee om jou lewe te lei. Raak stil en wees gehoorsaam aan Sy stem. Laat die woord jou lewe rig. Jy sal verbaas wees oor al die wonders wat in jou lewe gebeur. Die woord word deel van jou daaglikse bestaan dat jy nie meer sonder dit kan lewe, met alles wat jy aanpak kan jy die woord raadpleeg. In goeie tye in jou lewe haal jy woorde van lofprysing daaruit. In moeilike, hartseer tye kry jy troos en bemoediging in die woord.
Psalm 19 v 2.
Met sonsopkoms of ondergang, loof en prys ons die mooi hande werk van ons Hemelse Vader. Staan in verwondering en kyk daarna. Hoe asemrowend mooi is dit om die verkillende kleure saam te sit en vir ons die mooiste prentjie te skep.
In die tye wat ons in gevaar verkeer, kry ons vertroosting in Psalm 23. Wanneer sonde doen, kom die volgende teksvers op.
1 Johannes 1 v 9.
Maar as ons ons sondes bely – Hy is getrou en regverdig, Hy vergewe ons ons sondes en reinig ons van die ongeregtigheid.
In die dae wanneer jy in versoeking kom kan jy soos toe Jesus in die woestyn was, die vyand troef met Bybel teksverse. Deur blydskap en troos te soek in die woord van Christus kom woon die woord in sy volle rykdom in jou.
Wanneer jou lewe deur God se woord beheers word, praat Hy gedurig met jou daardeur. Jy is dan nooit alleen nie. God is self, is dan by jou, elke dag met alles wat jy doen. Wees vasberade in alles. Jy het nie nodig om bang te wees vir enige "Berg"wat voor jou staan. Die vyand rol dinge in jou pad om jou aandag weg te rokkel van God af. Maar moenie vrees nie, God is altyd by jou, nog een van Sy beloftes in die woord.
Josua 1 v 9
As die vyand jou neer slaan met sy lee beloftes en versoekings, staan op, skud die stof af, trek jou skouers agter toe en sê vir hom: Ek is 'n koningskind, Ek is nie bang nie, Ek is sterk en my Koning, God, is met my met elke tree wat ek gee. Met my hand in die Here sin sal niks my onder kry.
1 Petrus 5 v 8 & 9.
Wees nugter, wees wakker! Julle vyand, die duiwel, loop rond soos 'n brullende leeu op soek na iemand om te verslind.
Bly standvastig in geloof en staan hom tee……
Die vyand met sy wêreldse dinge is lustig. Hy loop daagliks tussen ons rond en soek na 'n gaping om jou te gryp en vas te hou. Hy raak soos 'n brullende leeu, bitter kwaad as hy ons as gelowiges gelukkig sien. Die kleinste dingetjie wat jy verkeerd doen of sê sal hy met altwee hande vas gryp en jou vreugde steel. Maak nie saak wat jy deur gaan, moenie die vyand 'n kans gee om jou vreugde in die Here te steel nie. Bly standvastig en volhard in jou geloof. In goeie en slegte tye wys die vyand dat jou Koning die Skepper van die Heelal is. God is altyd met jou. met die woord in jou lewe kan jy enige berg oor kom.
Jesaja 61 v 1, 10 & 11.
Die Gees van die Here my God het oor my gekom, die Here het my gesalf om 'n blye boodskap te bring aan die mense in nood. Hy het my gestuur om die wat moedeloos is op te beur.
Ek is baie bly oor die Here, ek juig oor my God, want Hy het my gered, vir my oorwinningsklere aan getrek……
Soos die grond plante laat uitspruit, die plante in die tuin vrugte gee, so gee die Here my God die oorwinning en laat Hy die nasies luister na die loflied tot Sy eer.
Ons as gelowiges het almal 'n genade gawe ontvang van die Here om goed te doen aan mense in nood. Elke een het 'n spesifieke gawe ontvang. Gaan in aanbidding en vra die Here om jou die leiding te gee in dit wat Hy wil hê jy moet doen op aarde. Raak stil en volg die leiding en onderrig van die Heilige Gees
Hemelse Vader, met standvastigheid en volharding in my geloof, laat ek U woord in my woon. Dankie Heer vir die volle wapenrusting van beskerming wat ek daagliks kan aantrek en myself kan beskerm teen die aan valle van die vyand. Vader dankie vir die Heilige Gees hier in my se leiding en onderrig, sonder Sy leiding sou ek al my kop vele kere erg gestamp het. Here, ek weet nou U het 'n doel met my lewe. Alles waardeur ek moes gaan het my sterk gemaak om te wees waar ek vandag in geloof staan. Ek is supper bly oor die genade gawe wat U my gegee het om U blye boodskap te kan deel met ander. Uit volle bors en met 'n vals noot wil ek 'n loflied sing tot eer van U naam. Ek wil juig oor U God, U het my gered uit die kloue van die vyand, U het my uit die as op getel, af gestof en weer heel en mooi gemaak. 'n Oorwinningskleed oor my gehang. Here, ek dank U vir die belofte dat U altyd met ons is. Niks sal my onder kry want my hand is in U hand en my oë is gefokus op U. Ek vertrou my God wat my lief het van voor my geboorte af.